गुजराती :- ‘गुजराती’ भाशा दा खेतर-विस्तार भारत दे गुजरात राज्य ते उसदे गुआंढी प्रदेश महाराष्ट्र ते राजस्थान तगर फैले दा ऐ ते गुजरात राज्य दी राज-भाशा ऐ। इसदा विकास शौरसेनी अपभ्रंश थमां मन्नेआ जंदा ऐ। इसदी साहित्य-परम्परा लगभग नौ सदियां परानी ऐ। इसदी प्रमुख बोल्ली ‘काठिय़ावाड़ी’ ऐ। इसदी लिपि ‘कैथी’ कन्नै रलदी-मिलदी ऐ ते देवनागरी दे बी बड़ी नेड़ै ऐ। इस दे व्याकरण च द’ऊं वचनें, त्र’ऊं लिंगें ते त्र’ऊं करकें दी व्यवस्था ऐ। एह् भाशा बी भारती संविधान आसेआ मान्यता प्राप्त ऐ।